b'\n_START_ARTICLE_\nPet\xc5\xa1atnikin metroasema\n_START_PARAGRAPH_\nPet\xc5\xa1atniki (ven. \xd0\x9f\xd0\xb5\xd1\x87\xd0\xb0\xd1\x82\xd0\xbd\xd0\xb8\xd0\xba\xd0\xb8) on Moskovan metroj\xc3\xa4rjestelm\xc3\xa4\xc3\xa4n kuuluva metroasema Pet\xc5\xa1atnikin kaupunginosassa, Moskovan kaakkoisosassa. Se kuuluu vaaleanvihre\xc3\xa4\xc3\xa4n Ljublinsko-Dmitrovskaja-metrolinjaan. Sis\xc3\xa4\xc3\xa4nk\xc3\xa4ynti asemalle on \xc5\xa0osseinaja-, Polbina- ja Gurjanova-kaduilta. Asema avattiin 28. joulukuuta 1995 osana metrolinjan ensimm\xc3\xa4ist\xc3\xa4 vaihetta. Sen ovat suunnitelleet arkkitehdit A.Ju. Orlov ja A.N. Nekrasov. Sen pilarit ovat vaaleanpunaista marmoria ja lattia punaista sek\xc3\xa4 harmaata graniittia. Aulassa on suuri taideteos, jonka on suunnitellut taiteilija V. A. Bubnov.'